AIŠKINAMASIS RAŠTAS

Dėl Molėtų rajono savivaldybės tarybos 2021 m. vasario 25 d. sprendimo Nr. B1-51 „Dėl savivaldybės nekilnojamojo turto išnuomojimo viešojo konkurso būdu“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisi automobilių stovėjimo aikštelės Molėtų m., Melioratorių g. nuomos sąlygą dėl automobilių stovėjimo aikštelės rekonstrukcijos, pakeičiant asfalto dangą į betoninių trinkelių dangą, užbaigimo termino pratęsimo iki 2023-05-31.

2. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

3. Laukiami rezultatai:

Teigiamos pasekmės – pratęsus aikštelės rekonstrukcijos terminą Savivaldybė suteiks galimybę nuomininkui rekonstruoti aikštelę.

Neigiamos pasekmės – Molėtų r. sav. vėliau turės sutvarkytą automobilių stovėjimo aikštelę.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

 Sprendimo 2.1 papunktyje nustatyta, kad „per 12 mėn. nuo nuomos sutarties pasirašymo rekonstruoti automobilių stovėjimo aikštelę, pakeisti asfalto dangą betoninių trinkelių danga.“.

Automobilių stovėjimo aikštelės, esančios Molėtų r. sav., Molėtų m., Melioratorių g, nuomos sutartis Nr. T5(13.1.32)-3 pasirašyta 2021 m. balandžio 1 d. Pagal Sprendimu nustatytą terminą automobilių stovėjimo aikštelės rekonstrukcijos darbai turėtų būti užbaigti per 12 mėn. nuo nuomos sutarties pasirašymo, t. y. 2022 m. balandžio 1 d.

2022 m. lapkričio 8 d. gautas UAB „Aukštojas“ (toliau – įmonė) prašymas, kuriame prašoma pratęsti automobilių stovėjimo aikštelės rekonstrukcijos terminą iki 2023-05-31. Įmonė nurodė priežastis:

5.1. nebuvo laiku užbaigta pastato rekonstrukcija, kuris yra šalia automobilių stovėjimo aikštelės. Rekonstravus automobilių stovėjimo aikštelę pastato rekonstrukcijos metu aikštelė galimai būtų sugadinta. Rangovas dėl pandemijos, krizės nukėlė pastato rangos darbus iš 2022-09-30 į 2023-05-31;

5.2. dėl covid-19 pandemijos.